ཿ
ཁྲུས་ཀྱིས་སྦྱང་བ་ནི༔ ཧྲཱིཿ སྟོང་གསལ་བུམ་པའི་གཞལ་ཡས་སུ༔ འཕགས་མཆོག་ཐུགས་རྗེ་ཆེན་པོ་བཞུགས༔ ཤེས་རབ་རང་བཞིན་བདུད་རྩིའི་ཆུས༔ ཚེ་འདས་ཁྱོད་ལ་ཁྲུས་བྱས་པས༔ ཁྱད་པར་གཏི་མུག་སྒྲིབ་པ་དང༔ གཟུང་འཛིན་བག་ཆགས་དག་པར་ཤོག༔ རྩ་སྔགས་དང་ཡིག་བརྒྱ༔ ས་བོན་སྦྱང་བ་ནི༔ བདག་ཉིད་ཐུགས་རྗེ་ཆེན་པོའི་ཐུགས་ཀའི་པདཿ སྔོན་པོ་ལས་འོད་ཟེར་མེ་ཡི་རང་བཞིིན་ཅན་འཕྲོས་པའི་ཚེ་འདས་ཀྱི་ལྟེ་བར་དུད་འགྲོར་སྐྱེ་བའི་ས་བོན་ཏྲིཿ སྨུག་ནག་རང་བཞིན་དངོས་མེད་དུ་སྦྱང་བར་བསམ༔ རྩ་སྔགས་དང༔ ཏྲི་མ་ཐ་མ་ཐ་སརྦ་ཏིརྱ་ཀ་ག་ཏེ་ཧེ་ཏུན་ཧཱུྃ་ཕཊ༔ དེ་ནས་གནས་བསྒྱུར་བ་ནི༔ ཧྲཱིཿ འཁྲུལ་བའི་དབང་གྱུར་ཚེ་འདས་ཁྱོད༔ ཐོག་མེད་དུས་ནས་ད་ལྟའི་བར༔ སྒྲིབ་པའི་རང་བཞིན་ དུད་འགྲོའི་གནས༔ གླེན་ལྐུགས་སྡུག་བསྔལ་བཟོད་དཀའ་བ༔ ཅུང་ཟད་བདེན་པར་མ་གྲུབ་པའི༔ འཁྲུལ་སྣང་ཆུ་ཟླ་ལྟ་བུར་རྟོགས༔ གདོད་ནས་འཁྲུལ་མ་མྱོང་བའི་གཤིས༔ དྲན་སྟོང་རང་དབང་ཐོབ་པར་ཤོག༔ བཞི་བ་ལྷ་མིན་གནས་སྦྱང་ནི༔ ཧཱུྃཿ ཉོན་མོངས་ཕྲག་དོག་ལས་དབང་གིས༔ ལྷ་མིན་སྣང་བ་ཤར་གྱུར་ན༔ དེ་ཡང་རང་སྣང་འཁྲུལ་བའི་གཟུགས༔ བདེན་མེད་དབྱིངས་སུ་སྦྱང་བར་བྱ༔ གླུད་གཏོར་བསྔོ་བ་ནི༔ ཧྲཱིཿ ལྷ་མིན་གནས་སུ་ཁ་ཁྲིད་ཅིང༔ འཐབ་ རྩོད་སྡུག་བསྔལ་མྱོང་བྱེད་པའི༔ ཕྲག་དོག་རང་མཚན་གདོན་བགེགས་ལ༔ ལན་ཆགས་སྦྱོང་ཕྱིར་གླུད་གཏོར་བསྔོ༔ ན་མཿ སརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃཿ ཞེས་བསྔོ༔ དེ་ནས་ལྷ་མིན་ཐུབ་པའི་དབང་ནི༔ ཧཱུྃཿ འཐབ་རྩོད་འཁྲུལ་སྣང་སྐྱོབས་བྱེད་པའི༔ བྱ་གྲུབ་ཡེ་ཤེས་ཡི་གེ་ཎི༔ ལྷ་མིན་ཐུབ་པའི་དབང་བསྐུར་བས༔ དོན་གྲུབ་ཞིང་ཁམས་མངོན་གྱུར་ཤོག༔ ཨོཾ་མུ་ནེ་སྲུཾཿསྭཱ་ཧཱ༔ ཁྲུས་ཀྱིས་སྦྱང་བ་ནི༔ ཧཱུྃ༔ སྟོང་གསལ་བུམ་པའི་གཞལ་ཡས་སུ ༔ འཕགས་ མཆོགས་ཐུགས་རྗེ་ཆེན་པོ་བཞུགས༔ ཚུལ་ཁྲིམས་རང་བཞིན་བདུད་རྩིའི་ཆུས༔ ཚེ་འདས་ཁྱོད་ལ་ཁྲུས་བྱས་པས༔ ཁྱད་པར་ཕྲག་དོག་སྒྲིབ་པ་དང༔ གཟུང་འཛིན་བག་ཆགས་དག་པར་ཤོག༔ རྩ་སྔགས་དང་ཡིག་བརྒྱ༔ ས་བོན་སྦྱོང་བ་ནི༔ བདག་ཉིད་ཐུགས་རྗེ་ཆེན་པོའི་ཐུགས་ཀའི་ཎིཿལྗང་གུ་ལས་འོད་ཟེར་མེ་ཡི་རང་བཞིན་ཅན་འཕྲོས་པས་ཚེ་འདས་ཀྱི་མགྲིན་པར་ལྷ་མིན་སྐྱེ་བའི་ས་བོན་སུཾ༔ སེར་སྐྱ་རང་བཞིན་དངོས་མེད་དུ་སྦྱང་བར་བསམ༔ རྩ་སྔགས་དང༔ ཨོཾ་སུཾ་པ་ར་མི་དན་ཁདྒ་ཙིནྡྷ་ཙིནྡྷ་ཧཱུྃ་ཕཊ༔ དེ་ནས་གནས་བསྒྱུར་ནི༔ ཧྲཱིཿ འཁྲུལ་བའི་དབང་ གྱུར་ཚེ་འདས་ཁྱོད༔ ཐོག་མེད་དུས་ནས་ད་ལྟའི་བར༔ སྒྲིབ་པའི་རང་གཟུགས་ལྷ་མིན་གནས༔ འཐབ་རྩོད་སྡུག་བསྔལ་བཟོད་དཀའ་བ༔ ཅུང་ཟད་བདེན་པར་མ་གྲུབ་པས༔ འཁྲུལ་སྣང་དྲི་ཟའི་གྲོང་ཁྱེར་ལྟར༔ གདོད་ནས་འཁྲུལ་མ་མྱོང་བའི་གཤིས༔ གྲགས་སྟོང་རང་དབང་ཐོབ་པར་ཤོག༔ ལྔ་བ་ལྷ་ཡི་གནས་སྦྱང་ནི༔ ཧཱུྃ༔ ཉོན་མོངས་ང་རྒྱལ་ལས་དབང་གིས༔ ལྷ་ཡི་སྣང་བ་ཤར་གྱུར་ན༔ དེ་ཡང་རང་སྣང་འཁྲུལ་བའི་གཟུགས༔ བདེན་མེད་དབྱིངས་སུ་སྦྱང་བར་བྱ༔ གླུད་གཏོར་བསྔོ་བ་ནི༔ ཧཱུྃཿ ལྷ་ཡི་གནས་སུ་ཁ་ཁྲིད་ཅིང་༔ འཕོ་ལྷུང་སྡུག་བསྔལ་མྱོང་བྱེད་པའི༔ ང་རྒྱལ་རང་མཚན་གདོན་བགེགས་ལ༔ ལན་ཆགས་སྦྱོང་ཕྱིར་གླུད་གཏོར་བསྔོ༔ ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་སམྦྷ་ར་སམྦྷ་ར་ཧཱུྃ༔ ཞེས་པས་བསྔོ༔ དེ་ནས་ལྷ་ཡིི་ཐུབ་པའི་དབང་ནི༔ ཧཱུྃ༔ གཡེང་བའི་འཁྲུལ་སྣང་སྐྱོབས་ བྱེད་པའི༔ མཉམ་ཉིད་ཡེ་ཤེས་ཡི་གེ་ལ༔ ལྷ་ཡིི་ཐུབ་པའི་དབང་བསྐུར་བས༔རིན་འབྱུང་ཞིང་ཁམས་མངོན་གྱུར་ཤོག༔ ཨོཾ་མུ་ནེ་བྲེཾཿསྭཱ་ཧཱཿ ཁྲུས་ཀྱིས་སྦྱང་བ་ནི༔ ཧྲཱི༔ སྟོང་གསལ་བུམ་པའི་གཞལ་ཡས་སུ༔འཕགས་མཆོག་ཐུགས་རྗེ་ཆེན་པོ་བཞུགས༔ བསམ་གཏན་རང་བཞིན་བདུད་རྩིའི་ཆུས༔ ཚེ་འདས་ཁྱོད་ལ་ཁྲུས་བྱས་པས༔ ཁྱད་པར་ང་རྒྱལ་སྒྲིབ་པ་དང༔ གཟུང་འཛིན་བག་ཆགས་དག་པར་ཤོག༔ རྩ་སྔགས་དང་ཡིག་བརྒྱ༔ ས་བོན་སྦྱོང་བ་ནི༔ བདག་ཉིད་ཐུགས་རྗེ་ཆེན་ པོའི་ཐུགས་ཀའི་མཿསེར་པོ་ལས༔ འོད་ཟེར་མེ་ཡི་རང་བཞིན་ཅན་འཕྲོས་པས་ཚེ་འདས་ཀྱི་སྤྱི་བོར་ལྷར་སྐྱེ་བའི་ས་བོན་ཨཿདཀར་པོ་རང་བཞིན་དངོས་མེད་དུ་སྦྱང་བར་བསམ༔ རྩ་སྔགས་དང༔ ཨོཾ་ཨ་པ་ར་མི་དན་ཁདྒ་ཚིནྡྷ་ཚིནྡྷ་ཧཱུྃ་ཕཊ༔ དེ་ནས་གནས་བསྒྱུར་ནི༔ ཧྲཱི༔ འཁྲུལ་བའི་དབང་གྱུར་ཚེ་འདས་ཁྱོད༔ ཐོག་ མེད་དུས་ནས་ད་ལྟའི་བར༔ སྒྲིབ་པའི་རང་སྣང་ལྷ་ཡི་གནས༔ འཕོ་ལྟུང་སྡུག་བསྔལ་བཟོད་དཀའ་བ༔ ཅུང་ཟད་བདེན་པར་མ་གྲུབ་པས༔ འཁྲུལ་སྣང་འཇའ་ཚོན་ཇི་བཞིན་ཏེ༔ གདོད་ནས་འཁྲུལ་མ་མྱོང་བའི་གཤིས༔ གསལ་ སྟོང་རང་དབང་ཐོབ་པར་ཤོག༔ དྲུག་པ་མི་ཡི་གནས་སྦྱང་ནི༔ ཧཱུྃ༔ ཉོན་མོངས་འདོད་ཆགས་ལས་དབང་གིས༔ མི་ཡི་སྣང་བ་ཤར་གྱུར་ན༔ དེ་ཡང་རང་སྣང་འཁྲུལ་བའི་ཆོས༔ བདེན་མེད་དབྱིངས་སུ་སྦྱང་བར་བྱ༔ གླུད་གཏོར་བསྔོ་བ་ནི༔ ཧྲཱི༔ མི་ཡི་གནས་སུ་ཁ་ཁྲིད་ཅིང་༔ བྲེལ་ཕོངས་སྡུག་བསྔལ་མྱོང་བྱེད་པའི༔ འདོད་ཆགས་རང་མཚན་གདོན་བགེགས་ལ༔ ལན་ཆགས་སྦྱོང་ཕྱིར་གླུད་གཏོར་བསྔོ༔ ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ དེ་ནས་མི་ཡི་ཐུབ་པའི་དབང་ནི༔ ཧཱུྃ༔ སྐྱེ་རྒ་ན་འཆི་སྐྱོབས་བྱེད་པའི༔ རྩ་བ་རང་བྱུང་ཡེ་ཤེས་ཨོཾ༔ མི་ཡི་ཐུབ་པའི་དབང་བསྐུར་བས༔ རིགས་ལྔའི་ཞིང་ཁམས་མངོན་གྱུར་ཤོག༔ ཨོཾ་མུ་ནེ་ཀྲེཾཿསྭཱ་ཧཱ༔ ཁྲུས་ཀྱིས་སྦྱང་བ་ནི༔ ཧཱུྃཿ སྟོང་གསལ་བུམ་པའི་གཞལ་ཡས་སུ༔ འཕགས་མཆོག་ཐུགས་རྗེ་ཆེན་པོ་བཞུགས༔ བརྩོན་འགྲུས་ རང་ཞིན་བདུད་རྩིའི་ཆུས༔ ཚེ་འདས་ཁྱོད་ལ་ཁྲུས་བྱས་པས༔ ཁྱད་པར་འདོད་ཆགས་སྒྲིབ་པ་དང༔ གཟུང་འཛིན་བག་ཆགས་དག་པར་ཤོག༔ རྩ་སྔགས་དང་ཡིག་བརྒྱ་བརྗོད༔ ས་བོན་སྦྱང་བ་ནི༔ བདག་ཉིད་ཐུགས་རྗེ་ཆེན་པོའི་ཐུགས་ཀའི་ ཨོཾ་དཀར་པོ་ལས་འོད་ཟེར་མེ་ཡི་རང་བཞིན་འཕྲོས་པས་ཚེ་འདས་ཀྱི་སྙིང་གར་མིར་སྐྱེ་བའི་ས་བོན་ཪྣྲིཿལྗང་གསལ་རང་བཞིན་དངོས་མེད་དུ་སྦྱར་བར་བསམ༔
རྩ་སྔགས་དང༔ ཨོཾ་ཪྣྲིཿཔ་ར་མི་དན་ཁངྒ་ཚིནྡྷ་ཚིནྡྷ་ཧཱུྃ་ཕཊཿ དེ་ནས་གནས་བསྒྱུར་བ་ནི༔ ཧྲཱིཿ འཁྲུལ་བའི་དབང་གྱུར་ཚེ་འདས་ཁྱོད༔ ཐོག་མེད་དུས་ནས་ད་ལྟའི་བར༔སྒྲིབ་པའི་རང་སྣང་མེ་ཡི་གནས༔ སྐྱེ་རྒ་ན་འཆིའི་སྡུག་བསྔལ་ཏེ༔ ཅུང་ཟད་བདེན་པར་མ་གྲུབ་པའི༔ འཁྲུལ་སྣང་ཆུ་བུར་ཇི་བཞིན་ཏེ༔ གདོད་ནས་འཁྲུལ་ མ་མྱོང་བའི་གཤིས༔ རིག་སྟོང་རང་དབང་ཐོབ་པར་ཤོག༔ དེ་ནས་དབང་བསྐུར་པ་ལ༔ གསོལ་གདབ་དང་སྐྱབས་སེམས་ཚོགས་བསག་སྔོན་དུ་སོང་བའི་རྗེས་སུ༔ སྡོམ་པ་བཟུང་བ་ནི༔ ཧཱུྃཿརང་བྱུང་ཡེ་ཤེས་མངོན་གྱུར་ཕྱིར༔ གསང་སྔགས་དད་མོས་དག་སྣང་གིས༔ སོར་བྱང་སྔགས་ཀྱི་སྡོམ་པ་རྣམས༔ ཆོ་ག་བཞིན་དུ་བསྲུང་བར་བགྱི༔ ཁྱད་པར་རིགས་ལྔའི་དམ་ཚིག་དང༔ མེད་གཅིག་ཕྱལ་བ་ལྷུན་གྲུབ་སོགས༔ འདའ་ ཉམས་བྲལ་བའི་དོན་རྟོགས་པར༔ ཚུལ་བཞིན་སྔགས་ཀྱི་ཆོ་གས་བསྡམ༔ དེ་ནས་མིག་དར་གཏད་ལ༔ ཨོཾ་ཙཀྵུ་བྷནྡྷ་ཝ་ར་མ་ཎ་ཡེ་སྭཱ་ཧཱཿ མེ་ཏོག་གཏད་ལ༔ ཨ་ཁཾ་ཝི་ར་ཧཱུྃ༔ སློབ་བུ་དཀྱིལ་འཁོར་དུ་འཇུག་ནས་སྒོ་དབྱེ་བ་ནི༔ ཧྲཱིཿ སྙིང་རྗེ་བྱམས་དགའ་བཏང་སྙོམས་ཀྱིས༔ ཚད་མེད་རང་མདངས་ལྷ་མོ་བཞིས༔ ཡེ་ཤེས་ཆེན་པོའི་ སྒོ་བཞི་ཕྱེས༔ སྒྲིབ་བཞིའི་དྲི་མ་དག་པར་ཤོག༔ སློབ་མ་ལྷ་བསྐྱེད་ནི༔ ཧྲཱིཿ སྣང་སྟོང་གདོད་ནས་དག་པ་ནི༔ ཐུགས་རྗེ་ཆེན་པོའི་སྐུ་གསལ་བའི༔ མི་འགྱུར་བདེ་ཆེན་དྭངས་མའི་ཁམས༔ ཆོས་རྣམས་ཀུན་ལ་རྒྱས་ཐེབས་ཕྱིར༔ ཐབས་ཤེས་འདུ་འབྲལ་མེད་པའི་ལྷ༔ སྤྱན་དྲངས་དུ་མ་རོ་གཅིག་གྱུར༔ ཡིག་དྲུག་དང༔ ཨཱ་བེ་ཤ་ཡ་ཨ་ཨཱཿ བཟླཿ མིག་དར་བསལ་བ་ནིཿ ཨོཾ་ཙཀྵུ་བྷནྡྷ་པྲཱ་བེ་ཤ་ཡ་ཕཊཿ མེ་ཏོག་དོར་བ་ནི༔ ཨོཾ་བཛྲ་པུཥྤེ་སིདྡྷི་ཧཱུྃཿ ལྷ་ངོ་སྤྲད་པ་ནི༔ ཧྲཱིཿ ཉོན་ཅིག་སྐལ་ལྡན་རིགས་ ཀྱི་བུ༔ ཡེ་གྲོལ་བདེ་གཤེགས་སྙིང་པོའི་དབྱིངས༔ མཎྜ་ལ་ཞེས་གཙོ་དང་འཁོར༔ རང་བྱུང་རང་ཤར་ཆེན་པོ་ལས༔ གཞན་ནས་བཅས་བཅོས་རྡུལ་ཙམ་མེད༔ ཚོགས་བརྒྱད་དབང་གྱུར་འཁྲུལ་བའི་སེམས༔ སློབ་མ་དད་པས་འཇུག་པར་གྱིས༔ དེ་ནས་བུམ་པའི་དབང་ནི༔ཧྲཱིཿ ཀ་དག་སྤྲོས་བྲལ་བུམ་པ་རུཿ ལྷུན་གྲུབ་ཐུགས་རྗེ་ཆེན་པོ་བཞུགས༔ སྐལ་ལྡན་བུ་ལ་དབང་བསྐུར་བས༔ སྣང་བ་ལྷ་སྐུར་རྫོགས་པར་ཤོག༔ རྩ་སྔགས་དང༔ ཀཱ་ཡ་ཨ་བྷི་ཥིཉྩ་མཾ༔ སྔགས་ཕྲེང་གི་
དབང་ནི༔ ཧྲཱིཿ སྣང་སྲིད་སྐྱེ་འགྲོ་འབྱུང་བཞིའི་སྒྲ༔ གྲགས་སྟོང་ཡིག་དྲུག་རྡོ་རྗེའི་གསུང༔ སྐལ་ལྡན་བུ་ལ་དབང་བསྐུར་བས༔ སྒྲ་གདངས་སྔགས་སུ་དག་པར་ཤོག༔ རྩ་སྔགས་དང༔ ཝཱཀྐ་ཨ་བྷི་ཥིཉྩ་མཾ༔ ཕྱག་འཚན་པད་དཀར་གྱིས་དབང་ནི༔ ཧྲཱིཿ སྐུ་ལྔ་ཡེ་ཤེས་འདུ་འབྲལ་མེད༔ སྙིང་རྗེའི་རང་གཟུགས་པད་དཀར་འདིས༔ སྐལ་ལྡན་བུ་ལ་དབང་བསྐུར་བས༔ དྲན་རྟོག་ཐུགས་སུ་སྨིན་པར་ཤོག༔ རྩ་སྔགས་དང༔ ཙིཏྟ་ཨ་བྷི་ཥིཉྩ་མཾ༔ དེ་ལྟར་དབང་བསྐུར་རྫོགས་རྗེས་སུ༔ དེ་ནས་བཟའ་བཏུང་ལོངས་སྤྱོད་ཚོགས༔ སྔགས་དང་ཕྱག་རྒྱས་བྱིན་རླབས་ནས༔ ཚེ་འདས་ཟས་གཏད་བྱེད་པ་ནི༔ ཧྲཱིཿ རྒྱལ་ཀུན་གསང་གསུམ་རྡོ་རྗེའི་དབྱིངས༔ ཡི་གེ་གསུམ་གྱིས་འཕྲོ་འདུ་ལས༔ དུས་གསུམ་འཛད་པ་མེད་པའི་གཏེར༔ རབ་འབྱམས་ཆོས་ཀྱི་དབྱིངས་ཀུན་སྤྲོ༔ འདོད་ཡོན་དྲུག་གི་ལོངས་སྤྱོད་ནི༔ ནམ་མཁའ་མཛོད་ཀྱི་གཏེར་བཞིན་བསྔོ༔ དམིགས་ཡུལ་དབང་པོའི་སྤྱོད་ཡུལ་དང༔ མཐུན་པའི་འདོད་ཡོན་ཟག་པ་མེད༔ རང་སྣང་རང་དབང་མ་ཐོབ་པར༔ མིང་བཞི་འདུས་པ་བར་དོའི་ལུས༔ གཏན་གྱི་ཟས་ལ་ལོངས་སྤྱོད་ནས༔ གནས་སྐབས་བར་དོའི་འཇིགས་ལས་སྒྲོལ༔ མཐར་ཐུག་མི་ཟད་གཏེར་ལ་སྤྱོད༔ བྱང་ཆུབ་སེམས་ གཉིས་རབ་ཏུ་སྨིན༔ བསོད་ནམས་ཡེ་ཤེས་ཚོགས་རྫོགས་ཤོག༔ གཟུངས་སྔགས་
ཅི་རིགས་བརྗོད་ཡོན་འབུལ༔ ཧྲཱིཿ ཕྱོགས་བཅུའི་དངོས་ཞེན་རྣམ་དག་པས༔ རབ་འབྱམས་རང་སྣང་དག་པའི་ཞིང༔ འཕོ་འགྱུར་མེད་པའི་འོད་གསལ་ལ༔ གཟུང་འཛིན་སེམས་ཀྱི་ཕུང་པོ་འབུལ༔ རང་གྲོལ་གསང་བའི་ལམ་བསྟན་ནས༔ སྐུ་གཉིས་མྱུར་དུ་ཐོབ་པར་ཤོག༔ མར་མེ་སྦྱིན་ལ༔ ཧྲཱིཿ མ་རིག་མུན་པའི་འཐུམ་པ་ལ༔ ཡེ་ཤེས་རིག་པའི་མར་མེ་སྦྱིན༔ འོད་ལྔའི་སྣང་བའི་ལམ་བརྒྱུད་དེ༔ ས་ ལམ་ཐོགས་མེད་བསྒྲོད་པར་ཤོག༔ དེ་ནས་ལམ་བསྟན་ནི༔ ཧྲཱིཿ ཉོན་ཅིག་སྐལ་ལྡན་རིགས་ཀྱི་བུ༔ འབྱུང་བ་ཡུམ་ཆེན་ལྔ་ཡི་དབྱིངས༔ ཕུང་པོ་བདེ་གཤེགས་ རྒྱལ་བའི་ཞིང༔ ཉོན་མོངས་ཡེ་ཤེས་བདུད་རྩིར་བསྒྱུར༔ རང་སྣང་དོན་གྱི་འོག་མིན་དུ༔ རང་བྱུང་ཡེ་ཤེས་ཞལ་མཇལ་ཤོག༔ དེ་ནས་སྤར་ཆོག་ནི༔ ཧྲཱིཿ ངོ་བོ་ཀ་དག་ཆོས་ཀྱི་སྐུ༔ རང་བཞིན་ལྷུན་གྲུབ་ལོངས་སྤྱོད་རྫོགས༔ ཐུགས་རྗེ་ཀུན་ཁྱབ་སྤྲུལ་བའི་སྐུ༔ སྐུ་གསུམ་ཡོངས་གྲུབ་སྤྱན་རས་གཟིགས༔ གདོད་ནས་དག་པ་འོག་མིན་ཞིང༔ འཕོ་དང་འཕོ་བྱའི་ཡུལ་མེད་པ༔ རོ་གཅིག་མཉམ་ པ་ཉིད་དུ་ཨཱ༔ ཨ་ཕཊ༔ ཨ་ཕཊ༔ ཨ་ཕཊ༔ མིང་བྱང་བསྲེགས་པ་ནི༔ ཧྲཱི༔ སྐུ་གསུམ་ལྷུན་གྲུབ་ཐབ་ཁུང་དུ༔ ཡེ་ཤེས་རྣམ་ལྔའི་མེ་སྦར་བས༔ གཟུང་འཛིན་འཁྲུལ་བའི་ཕུང་པོ་བསྲེགས༔ དོན་གཉིས་ལྷུན་གྱིས་གྲུབ་པར་ཤོག༔ མིང་བྱང་བསྲེགས་
ལ་གཟུགས་སྔགས་ཁྱད་པར་ཅན་བཟླ་བཞིིན་བྱེ་མ་གཏོར་ནས་རྗེས་སུ་བསྔོ་བ་དང་སྨོན་ལམ་གྱིས་རྒྱས་ཐབ་པར་བྱའོ༔ ཨེ་མ༔ གསང་བ་ལས་ཀྱང་ཆེས་གསང་བ༔ རང་བྱུང་ཨ་ཏིའི་མ་ཧཱ་ལྟར༔ རང་སྣང་གནས་
འགྱུར་དག་པའི་ཆ༔ རང་བཞིན་གནས་ལུགས་ཟབ་མོའི་ངང༔ ཇི་བཞིན་བརྗོད་པའི་ཡོན་ཏན་གྱིས༔ བར་
དོའམ་ནི་སྐྱེ་གནས་གཞན༔ སྐྱེ་སྲིད་བཟུང་ཡང་ཐབས་ཟབ་འདིས༔ ཆུ་ནང་གོ་བ་བསྒྱུར་བཞིན་སླ༔ འོད་གསལ་དབང་ཐོབ་འཁོར་བསྒྱུར་དེས༔སྒྱུ་མ་སེམས་ཀྱི་བྲན་ཁོལ་བ༔ དབང་བསྒྱུར་ནུས་བཞིན་ཁྱད་པར་
གྱིས༔ མན་ངག་འདི་ནི་བླ་ན་མེད༔ འདི་སྣང་ཐལ་བའི་ཚེ་འདས་དེའི༔ རོ་དང་རུས་པ་བྱང་བུ་གསུམ༔ གང་ལ་སྦྱང་བ་དོན་ཆེ་ཞིང༔ གཟུགས་སྔགས་དག་ཀྱང་བྱེ་མ་ལ༔ བཏབ་ནས་གང་ལ་གཏོར་བས་འབྲས༔ ངན་སོང་གནས་ལས་ཐར་བར་གསུངས༔ ཟབ་མོ་རྒྱུད་སྡེའི་དགོངས་པར་མཐུན༔ འདི་ལྟར་རྫོགས་པ་ཆེན་
པོའི་ཚུལ༔ གནས་སྦྱང་མང་ཡང་མཐར་ཐུགས་དོན༔ འདི་ཕྲད་དགེ་བའི་འགྲོ་བ་རྣམས༔ གདོད་མའི་རང་
ཞལ་མཇལ་བར་ཤོག༔ བཀའ་འདི་དུར་ཁྲོད་བདག་པོས་སྲུངས༔ ལས་ཅན་དགོངས་པའི་དབྱིངས་སུ་རྒྱ༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ གུ་ཧྱ༔ བརྡ་ཐིམ༔ ཞེས་ཐུགས་རྗེ་ཆེན་པོའི་སྒྲུབ་ཐབས་པད་དཀར་ཕྲེང་བའི་གནས་འདྲེན་དགོས་ཞེས་རིང་ནས་ལས་ལྡན་སློབ་མ་འགས་བསྐུལ་བ་དང་། ཉེ་ཆར་ཤཱཀྱའི་དགེ་སློང་མཉྫུ་ཤྲཱྀ་ན་ཐ་ཞེས་རྡོ་རྗེའི་ལུང་གིས་བསྔགས་པ་དེ་ཡིས་ལྷ་རེགས་དཀར་པོ་བཅས་བསྐུལ་ངོར། ༧དབའ་བོ་ཆོས་དབྱིངས་རྡོ་རྗེས་དག་པར་ཕབ་པའི་ཡི་གེ་ནི་ཀལ་པ་བྷ་དྲ་མ་ཎིས་བགྱིས་པའོ།། བཀྲ་ཤིས། དགེའོ།། མངྒ་ལཾ།